Почетком 1813. руске трупе су, гонећи Наполеонову армију на повлачењу из Русије, окупирале Варшавско војводство. Руски цар Александар покушао је да ту територију трајно прикључи Русији, али је на Бечком конгресу 1815. приморан од Аустрије и Велике Вританије да прихвати нову поделу Пољске: Пруској је припојен северозападни део Варшавског Војводства, "Велика Кнежевина Познањ", и слободни град Гдањск. Краков са околином постао је Краковска Република, под протекторатом Русије, Аустрије и Пруске, док је преостали део (око 4/5 територије-130.000 km² ) постао Краљевина Пољска (Конгресна Пољска) у саставу Русије.